

**Өзбекстан Республикасынан Америка Құрама Штаттарына Қазақстан Республикасының аумағы арқылы уран концентратының транзитіне рұқсат беру туралы**

Қазақстан Республикасы Үкіметінің қаулысы 2001 жылғы 10 ақпан N 220

      "Экспорттық бақылау туралы" Қазақстан Республикасының 1996 жылғы 18 маусымдағы Z960009\_ Заңына және "Экспорттық бақылауға жататын өнiм транзитiнiң жекелеген мәселелерi" туралы Қазақстан Республикасы Yкiметiнiң 1999 жылғы 11 тамыздағы N 1143 P991143\_ қаулысына сәйкес Қазақстан Республикасының Үкiметi қаулы етеді:

      1. 1992 жылғы 10 сәуiрдегi уран концентратын сатып алу-сату шарты бойынша Навои кен-металлургиялық комбинаты (Өзбекстан Республикасы, Навои қаласы) "Ньюкем Инк" корпорациясы үшiн (АҚШ, Коннектикут, Стэмфорд қаласы) 2001 жыл бойына жеткiзiлетiн 2300 тонна мөлшердегi уран концентратының (СЭҚ ТН коды 284410000) Қазақстан Республикасының аумағы арқылы транзитiне рұқсат берiлсiн.

      2. Қазақстан Республикасының Көлiк және коммуникациялар министрлiгi қолданылып жүрген нормативтiк құқықтық кесiмдерге сәйкес ерекше қауiпсiздiк шараларын сақтай отырып жүктiң Қазақстан Республикасының аумағы арқылы транзиттiк тасымалын қамтамасыз етсiн. Жөнелту кестесi және шекарадан өту бағыты қосымшаға сәйкес.

      3. Қазақстан Республикасы Мемлекеттiк кiрiс министрлiгiнiң Кеден

комитетi заңнамада белгiленген тәртiппен уран концентратының Қазақстан

Республикасының аумағы арқылы транзитiне бақылауды қамтамасыз етсiн.

     4. Қазақстан Республикасының Экономика және сауда министрлiгi осы

қаулыны iске асыру мақсатында қажеттi шараларды қабылдасын.

     5. Осы қаулы қол қойылған күнінен бастап күшiне енедi.

     Қазақстан Республикасының

         Премьер-Министрі

                                           Қазақстан Республикасы

                                                       Үкіметінің

                                          2001 жылғы 10 ақпандағы

                                                  N 220 қаулысына

                                                          қосымша

            2001 жылы табиғи уранды жөнелту

                      Кестесі

     І тоқсан    530 тонна

     қаңтар      -

     ақпан       250 тонна

     наурыз      280 тонна

     ІІ тоқсан   560 тонна

     сәуір       186 тонна

     мамыр       187 тонна

     маусым      187 тонна

     ІІІ тоқсан  600 тонна

     шілде       195 тонна

     тамыз       202 тонна

     қыркүйек    203 тонна

     ІV тоқсан   610 тонна

     қазан       203 тонна

     қараша      203 тонна

     желтоқсан   204 тонна

     Барлығы     2300 тонна

     Тасымалдау 20 тонналық контейнерлерде темір жол көлігімен жүзеге

асырылады.

     Шекаралық өту стансасы Шеңгелді-Өзеңкі (Қазақстан Республикасы).

Мамандар:

     Багарова Ж.А.

     Қасымбеков Б.А.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК